ચોરીના આ બનાવ અંગે જાણવા મળતી વિગતો અનુસાર, જામનગરની ઓશવાળ કોલોની શેરી નં.૬ માં રહેતા જગદીશચંદ્ર રામેશ્વરલાલ બાલડી ગત તા.રપ જુનના રોજ તેનું ઘર બંધ કરી બહાર ગામ ગયા હોય અને પાછળથી તસ્કરોએ ત્રાટકી બંધ મકાનમાંથી ૧૦૦ તોલા સોનાના દાગીના તેમજ રોકડ રકમ મળી આશરે ‌રૂા.રર લાખના મુદ્દામાલની ચોરી કરી જવા અંગે ફરિયાદ નોંધાવ્યા બાદ આ ઘટનાનો ભેદ ઉકેલવા પોલીસ વડા પ્રદીપ સેજુળે સુચના આપ્યા બાદ એલ.સી.બી.એ બાતમીદારો તેમજ સીસીટીવી કુટેજના આધારે તપાસ શરૂ કર્યા બાદ પોલીસને એવી બાતમી મળી હતી કે આ ચોરીમાં રાજસ્થાની શખ્સો સંડોવાયા છે. જેના આધારે એલસીબી સ્ટાફે અજમેર જઇ વિજયનગર ગામની સિંધી કોલોનીમાંથી સાવરા લાડુરામ બાવરીયા નામના શખ્સને ઝડપી લીધા બાદ આ શખ્સની પૂછપરછ હાથ ધરતા આ ચોરી તેણે કરી હોવાની કબુલાત કરતા રોકડા ‌રૂા.૧૪ હજાર અને બે ગણેશીયા સહિત પોલીસે તેની ધરપકડ કરી હતી.